text: শাহ মোহাম্মদ রুহুল কুদ্দুস বাংলাদেশ জামায়াতে ইসলামীর রাজনীতিবিদ, শিক্ষাবিদ ও খুলনা-৬ (কয়রা-পাইকগাছা) আসনের সাবেক সংসদ সদস্য।
  
  জন্ম ও প্রাথমিক জীবন 
  শাহ মোহাম্মদ রুহুল কুদ্দুস খুলনা জেলার কয়রা উপজেলার আমাদি গ্রামে জন্মগ্রহণ করেন। তার পিতা মৃত মকবুল হোসেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।
  
  রাজনৈতিক ও কর্মজীবন 
  শাহ মোহাম্মদ রুহুল কুদ্দুস বাংলাদেশ জামায়াতে ইসলামীর কেন্দ্রীয় কর্ম পরিষদের সদস্য। তিনি ১৯৬৩ সালে রাজশাহী বিশ্ববিদ্যালয়ে অধ্যায়নকালে সমগ্র পাকিস্তান ইসলামী ছাত্রসংঘের (বর্তমান ইসলামী ছাত্র শিবির) সাধারন সম্পাদক ছিলেন। তিনি ১৯৬৮ সালে বাগেরহাটের রামপাল মহাবিদ্যালয়ের প্রতিষ্ঠাতা অধ্যক্ষ পদে যোগদিয়ে ১৯৭৯ পর্যন্ত তিনি শিক্ষকতার পেশায় ছিলেন।
  
  তিনি ১৯৯১ সালের পঞ্চম জাতীয় সংসদ নির্বাচনে খুলনা-৬ (কয়রা-পাইকগাছা) আসন থেকে বাংলাদেশ জামায়াতে ইসলামীর মনোনয়নে প্রথমবার সাংসদ নির্বাচিত হন। এর পর ২০০১ সালের অষ্টম জাতীয় সংসদ নির্বাচনে একই আসন থেকে জামায়াতের মনোনয়নে পুনরায় সংসদ সদস্য নির্বাচিত হয়েছিলেন। জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থীর কাছে পরাজিত হন তিনি।
  
  বিতর্ক 
  শাহ মোহাম্মদ রুহুল কুদ্দুস মুক্তিযুদ্ধকালে কেন্দ্রীয় শান্তি কমিটির সদস্য ছিলেন। তিনি ১৯৭১ সালে মুক্তিযুদ্ধ শুরু হলে তিনি বাগেরহাটে নারী ধর্ষন ও লুটতরাজের সহ মুক্তিযুদ্ধবিরোধী কর্মকাণ্ড করেন বলে অভিযোগ রয়েছে।
  
  আরও দেখুন 
  
   পঞ্চম জাতীয় সংসদ সদস্যদের তালিকা
   অষ্টম জাতীয় সংসদ সদস্যদের তালিকা
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:খুলনা জেলার রাজনীতিবিদ
  বিষয়শ্রেণী:বাংলাদেশী শিক্ষাবিদ
  বিষয়শ্রেণী:বাংলাদেশ জামায়াতে ইসলামীর রাজনীতিবিদ
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:অষ্টম জাতীয় সংসদ সদস্য
title: শাহ মোহাম্মদ রুহুল কুদ্দুস